|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:** Javaslat az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet módosítására – a jövedelemhatárok megemelésére

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata a Magyarország területén nappali tagozaton felsőfokú tanulmányokat folytató, Erzsébetvárosban bejelentett lakóhellyel rendelkező hallgatók részére pénzbeli juttatás céljából Erzsébetvárosi Felsőoktatási Ösztöndíj elnevezéssel (továbbiakban: Ösztöndíj) pályázat útján támogatást biztosít. A támogatásra való jogosultság megállapításával, a pályázat feltételeivel, az ösztöndíj biztosításával kapcsolatos szabályokat az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet (a továbbiakban: Rendelet) tartalmazza.

A támogatásra való jogosultság megállapítására szociális rászorultsági alapon kerül sor, melynek értelmében az elbírálás során a kérelmező háztartásában élők egy főre jutó jövedelmének mértékét is figyelembe kell venni. A Rendelet 5.§ c) pontja értelmében a jövedelemszámítás során a szociális igazgatásról és szociális ellátásokról szóló 1993. évi III. törvény (a továbbiakban: Szt.) jövedelemszámításra vonatkozó szabályait kell alkalmazni.

Az Szt. legutóbbi módosításával a jövedelemszámítás alapjául a továbbiakban nem az öregségi nyugdíjminimum összege, hanem a szociális vetítési alap szolgál, ezért a Rendelet erre vonatkozó szabályainak módosítása vált indokolttá (a szociális vetítési alap összege 2025-ben   
28.500 Ft).

Felülvizsgálatra kerültek a Rendeletben megállapított jövedelemhatárok, melyeket javasolunk megemelni annak érdekében, hogy minél több erzsébetvárosi felsőoktatásban részt vevő hallgató részesülhessen a támogatásban. A támogatásban részesülők száma évenként kis mértékben, de csökkenő tendenciát mutat, az esetleges elutasítások a jövedelemtúllépésből adódnak. A jövedelemhatárok módosítása tekintetében a középiskolás tanulók részére megállapítható ösztöndíj támogatásra vonatkozó jövedelemhatár mértékét vettük figyelembe.

A javaslat alapján a jövedelemhatárok az alábbiak szerint módosulnak:

|  |  |  |
| --- | --- | --- |
| Jelenleg hatályos | Javaslat szerinti | Ösztöndíj összege |
| öregségi nyugdíjminimum 300 %-a, azaz 85.500 Ft | szociális vetítési alap 360 %-a, azaz 102.600 Ft | 25.000 Ft |
| öregségi nyugdíjminimum 350 %-a, azaz 99.750 Ft | szociális vetítési alap 410 %-a, azaz 116.850 Ft | 21.000 Ft |
| öregségi nyugdíjminimum 400 %-a, azaz 114.000 Ft | szociális vetítési alap 460 %-a, azaz 131.100 Ft | 17.000 Ft |

Fentiekre tekintettel kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet módosításával több hallgató részesülhet ösztöndíjban, mely magasabb költségvetési kiadást eredményezhet.

1. **A jogszabály környezeti és egészségi következményei**

A rendeletmódosításnak közvetlen környezeti és egészségügyi következményei nincsenek.

1. **A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai nincsenek.

1. **A jogszabály megalkotásának szükségessége, a jogalkotás elmaradásának várható következményei**

A jogszabály megalkotása a magasabb szintű jogszabállyal való összhang megteremtése érdekében szükséges.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Budapest, 2025. május 29.

**Niedermüller Péter**

polgármester

Mellékletek:

Rendelettervezet az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet módosításáról