**Budapest Főváros VII. kerület Erzsébetváros Önkormányzata Képviselő-testületének**

**…./2025. (…) önkormányzati rendelete**

**a helyi közművelődési feladatok ellátásáról szóló 13/2021. (II.17.) önkormányzati rendelet módosításáról**

[1] Budapest Főváros VII. kerület Erzsébetváros Önkormányzatának Képviselő-testülete a korábbi döntéseivel történő összhang megteremtése érdekében a közművelődési feladatok ellátásának biztosításáról szóló önkormányzati rendeletét módosítani kívánja egyrészt a közművelődési feladatok ellátását biztosító társaság nevének megváltozása, valamint a feladatellátásban részt vevők telephelyeinek változása miatt.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 13. pontjában meghatározott feladatkörében eljárva a következőket rendeli el.

1. **§**

A helyi közművelődési feladatok ellátásáról szóló 13/2021. (II.17.) önkormányzati rendelet (a továbbiakban: Rendelet) 7. §-a helyébe a következő rendelkezés lép:

„7.§

1. Az Önkormányzat közművelődési feladatait, az 5. §-ban meghatározottakat figyelembe véve, elsősorban az általa alapított, saját tulajdonában lévő *KULT7 Erzsébetváros* Nonprofit Kft. tevékenységével, *Közfeladat-ellátási és Közszolgáltatási keretszerződés* alapján biztosítja. *A KULT7 Erzsébetváros* Nonprofit Kft. megfelel a Kult. törvényben foglalt feltételeknek, tevékenységét a törvény előírásainak megfelelően végzi.
2. *A KULT7 Erzsébetváros* Nonprofit Kft. székhelye 1075 Budapest, Király u. 11., ahol működteti a *„KULT7”* elnevezésű közművelődési intézményt.
3. *A KULT7 Erzsébetváros* Nonprofit Kft. közművelődési feladatellátásában rész vesznek továbbá az alábbi telephelyei:
4. Róth Miksa Emlékház és Gyűjtemény: 1078 Budapest, Nefelejcs u. 26.
5. *Klaudió Civil Központ:1072 Budapest Nagy Diófa utca 34.*
6. *K6 Galéria: 1072 Budapest Klauzál tér 6.*
7. A (2)-(3) bekezdésben szereplő székhely és telephelyek az Önkormányzat tulajdonát képező ingatlanok, amelyek ingyenes használati jogát *a KULT7 Erzsébetváros* Nonprofit Kft. részére átadja. Az Önkormányzat szintén *a KULT7 Erzsébetváros* Nonprofit Kft. ingyenes használatába adja az ezen ingatlanokhoz tartozó leltár szerinti ingóságokat közművelődési feladatainak ellátása céljából.

(5) A KULT7 Erzsébetváros Nonprofit Kft. a közművelődési alapszolgáltatások ellátása során biztosítja a Kult. törvény és a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet szerinti személyi, szakképzettségi és tárgyi feltételeket.

(6) Az Önkormányzat a KULT7 Erzsébetváros Nonprofit Kft. feladatellátásával összefüggésben felmerült kiadásait, a feladatellátás során elért bevételeit meghaladó összegben ellentételezi.

(7) A KULT7 Erzsébetváros Nonprofit Kft. éves közszolgáltatási és pénzügyi tervét, valamint a megvalósított feladatokról szóló szakmai beszámolóját a Képviselő-testület fogadja el.

(8) A KULT7 Erzsébetváros Nonprofit Kft. a feladatainak színvonalasabb ellátása érdekében pályázatot nyújthat be, pénzbeli támogatást, felajánlást, adományt elfogadhat.”

**2.§**

A Rendelet 13.§-a helyébe a következő rendelkezés lép:

*„13.§*

*A* *KULT7 Erzsébetváros* Nonprofit Kft. működésének alábbi forrásait a központi költségvetésből származó normatív hozzájárulás, az Önkormányzat saját bevétele, továbbá *a KULT 7 Erzsébetváros* Nonprofit Kft. saját bevételei biztosítják:

* 1. *a* *KULT7 Erzsébetváros* Nonprofit Kft. székhelye és telephelyei működtetésének, üzemeltetésének, fenntartásának, az állagmegóvás, valamint műszaki és technikai feltételek korszerűsítésének költségei,
  2. *a KULT7 Erzsébetváros* Nonprofit Kft. személyi állományának biztosításához szükséges költségek,
  3. *a KULT7 Erzsébetváros* Nonprofit Kft. közművelődési feladatellátása keretében végzett tevékenységek költségei.”

**3.§**

A Rendelet 11.§ c) pontjában „Az EröMŰVHÁZ” szövegrész helyébe a „*A KULT7 Erzsébetváros*” szöveg lép.

**4.§**

Ez a rendelet a kihirdetését követő napon lép hatályba és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**ÁLTALÁNOS INDOKOLÁS**

A rendeletmódosítást a közművelődési feladatokat ellátó, 100%-os önkormányzati tulajdonú gazdasági társaság elnevezésének és telephelyeinek megváltozása indokolja.

**RÉSZLETES INDOKOLÁS**

1-3. § Az EröMŰVHÁZ Nonprofit Kft. *KULT7 Erzsébetváros* Nonprofit Kft-re történő átnevezése, a *KULT7 Erzsébetváros* Nonprofit Kft-vel kötött szerződés típusának megváltozása, valamint a közművelődési feladatellátásában részt vevő telephelyek módosulása került átvezetésre.

4. § Hatályba léptető rendelkezést tartalmaz.