|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:** Javaslat a helyi közművelődési feladatok ellátásáról szóló 13/2021. (II.17.) önkormányzati rendelet módosítására – a közművelődési feladatok ellátását biztosító társaság nevének változása, és a közművelődési feladatellátásban részt vevők telephelyeinek változása vonatkozásában

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A helyi közművelődési feladatok ellátásáról szóló 13/2021. (II.17.) önkormányzati rendelet (a továbbiakban: Rendelet) határozza meg az Önkormányzat közművelődési feladatellátásának elveit, módját és feltételeit, a közművelődési tevékenység megvalósításában részt vevő szereplőkkel való kapcsolatrendszerét, valamint a szakmai és finanszírozási elveket. A Rendelet 7. § (1) bekezdése értelmében az Önkormányzat a közművelődési feladatait elsősorban az általa alapított, saját tulajdonában lévő ERÖMŰVHÁZ Nonprofit Kft.-vel, közszolgáltatási szerződés alapján biztosítja. A Rendelet 7.§ (3) bekezdése szabályozza az ERÖMŰVHÁZ Nonprofit Kft. közművelődési feladatellátásban részt vevő telephelyeit.

A Képviselő-testület 2025. február 19. napján tartott ülésén döntött az ERÖMŰVHÁZ Nonprofit Kft. elnevezésének KULT7 Erzsébetváros Nonprofit Kft. elnevezésre való megváltoztatásáról és a közszolgáltatási szerződés helyett közfeladat-ellátási és közszolgáltatási keretszerződés megkötéséről. A legutóbbi rendeletmódosítást követően a közművelődési feladat-ellátást biztosító telephelyek is megváltoztak, megszűnt a Hernád Ház, az Erzsébetvárosi Zsidó Történeti Tár működtetését az Erzsébetvárosi Zsidó Örökségért Alapítvány vette át. Új telephelyként a K6 Galéria és a Klaudió Civil Központ biztosítja a szakmai feladatellátás helyét. A változásokról szóló testületi döntések az előterjesztés 2. mellékletét képezik.

A fenti változások okán a Rendelet vonatkozó rendelkezéseinek módosítása vált szükségessé.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott a helyi közművelődési feladatok ellátásáról szóló 13/2021. (II.17.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet módosításának társadalmi, gazdasági, költségvetési hatásai nincsenek.

1. **A jogszabály környezeti és egészségi következményei**

A rendeletmódosításnak közvetlen környezeti és egészségügyi következményei nincsenek.

1. **A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai nincsenek.

1. **A jogszabály megalkotásának szükségessége, a jogalkotás elmaradásának várható következményei**

A jogszabály megalkotását a kötelező önkormányzati feladat ellátását érintő változások indokolják.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Budapest, 2025. május 28.

**Niedermüller Péter**

polgármester

Mellékletek:

1. Rendelettervezet a helyi közművelődési feladatok ellátásáról szóló 13/2021. (II.17.) önkormányzati rendelet módosításáról
2. Képviselő-testületi döntések