|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:**  Javaslat a Díjbeszedő Holding Zrt.-vel megállapodás megkötésére a lakásfenntartási támogatások jóváírása tárgyban

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Díjbeszedő Holding Zrt. (székhely: 1117 Budapest, Budafoki út 107-109., cégjegyzékszám: 01-10-042094, adószám: 10805246-2-43, képviseli: Scheiber Balázs vezérigazgató) díjbeszedésért felelős új főosztályvezetője e-mailben megkereste a Humánszolgáltató Irodát azzal, hogy a Díjbeszedő Holding Zrt. és Önkormányzatunk között nincs érvényes együttműködési megállapodás, mely alapján Önkormányzatunk ügyféladatokat ad át és a Díjbeszedő Holding Zrt. jogosult lenne az átadott adatok alapján a lakásfenntartási támogatásban részesülő ügyfelek egyéni számlájára átvezetni az Önkormányzatunktól érkező utalásokat.

A Díjbeszedő Holding Zrt. által megküldött együttműködési megállapodás tervezet jelen előterjesztés határozati javaslatának mellékletét képezi. Az együttműködési megállapodás rögzíti a Díjbeszedő Holding Zrt. és Önkormányzatunk feladatait és a kapcsolattartók személyét.

Tájékoztatom a tisztelt Képviselő-testületet, hogy a múltban a lakásfenntartási támogatást az ügyfelek a víz és csatornaköltségeik kompenzálására nem, vagy csak elvétve kérték, ezért a gazdasági társaság részéről a megállapodás hiánya csak az operatív vezető személyének változását követően tűnt fel.

A szociális igazgatásról és szociális ellátásokról szóló 1993. évi III. törvény 18. § l) és la) pontjai, valamint 45. § (1) bekezdés a) és d) pontjai értelmében:

*„18. §**A jegyző a települési önkormányzat képviselő-testületének feladat- és hatáskörébe tartozó szociális ellátásokra való jogosultság fennállásának elbírálása, az ellátások biztosítása, fenntartása és megszüntetése céljából nyilvántartást vezet. A nyilvántartás tartalmazza*

*(…)*

*l) a lakhatáshoz kapcsolódó rendszeres kiadások viseléséhez nyújtott települési támogatás természetbeni szociális ellátás formájában történő nyújtása esetén*

*la) a támogatott szolgáltatást szolgáltatási vagy közszolgáltatási szerződés alapján szerződőként igénybe vevő fogyasztónak és a fogyasztási helynek a szolgáltató általi azonosításához szükséges adatot, (…)”*

*(…)*

*„45. §**(1) A képviselő-testület az e törvény rendelkezései alapján nyújtott pénzbeli és természetbeni ellátások kiegészítéseként, önkormányzati rendeletben meghatározott feltételek alapján – pénzbeli vagy természetbeni formában – települési támogatást nyújt. Települési támogatás keretében nyújtható támogatás különösen*

*a) a lakhatáshoz kapcsolódó rendszeres kiadások viseléséhez,*

*(…)*

*d) a lakhatási kiadásokhoz kapcsolódó hátralékot felhalmozó személyek részére.”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2025. (VI.18.) határozata a Díjbeszedő Holding Zrt.-vel kötendő együttműködési megállapodásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Díjbeszedő Holding Zrt.-vel (székhely: 1117 Budapest, Budafoki út 107-109., cégjegyzékszám: 01-10-042094, adószám: 10805246-2-43, képviseli: Scheiber Balázs vezérigazgató) jelen határozat melléklete szerinti tartalommal együttműködési megállapodást köt a lakásfenntartási támogatások, adósságcsökkentési támogatások, rezsitámogatások utalása és a Díjbeszedő Holding Zrt. által a jogosultak részére történő jóváírása érdekében.
2. felhatalmazza a Polgármestert az együttműködési megállapodás aláírására.

**Felelős**: Niedermüller Péter polgármester

**Határidő**: 1. pont tekintetében 2025. június 18.

1. pont tekintetében 2025. július 31.

Budapest, 2025. május 29.

**Niedermüller Péter**

**polgármester**

Határozati javaslat melléklete:

- Együttműködési megállapodás tervezet

Előterjesztés melléklete:

* DBH Zrt. levele