|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:**  Javaslat a k2 Színház Alapítvány támogatására

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

2024-ben nagyszabású adománygyűjtő programsorozatot indítottak Erzsébetváros független színházai, az adománygyűjtő időszak lezárásaként pedig egy 4 napos őszi színházi és zenei fesztivált szerveztek az alkotók, hagyományteremtő szándékkal.

A fesztivál neve: Instant Mecenatúra Fesztivál, röviden IMeFeszt.

A 2024. évi IMeFeszt 8 társulat, valamint 62 alkotó közreműködésével, 28 előadással valósult meg.

A k2 Színház Alapítvány (székhely: 1173 Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) 2025. május 19-én kelt támogatás iránti kérelmében (1. melléklet) kérte Budapest Főváros VII. kerület Erzsébetváros Önkormányzatától a 2025. évi IMeFeszt programsorozat és fesztivál megvalósításának bruttó 5.000.000,- Forinttal történő támogatását.

Az Apertúra társulata (a továbbiakban: Társulat) a 2014-ben alakult k2 Színház „utódtársulata”, amely 2023. évben költözött Erzsébetvárosba, a Gólem Központtal történt együttműködés eredményeképpen. A kortárs, független Társulat komoly sikereket aratott a kerületi és kerületbe látogató közönség előtt, előadásaik telt házzal futnak.

A Társulat működése, művészi elkötelezettséggel és alázattal végzett szakmai munkája teljes mértékben illeszkedik a kerület kulturális koncepciójába, nagymértékben színesíti a kerület kulturális palettáját.

Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület át nem ruházható hatáskörébe tartozik az alapítványi forrás átvétele és átadása.

A támogatás Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II. 19.) számú rendelete 6105 „Független Színházi Adománygyűjtő Fesztivál” költségvetési sora terhére biztosítható.

Fentiek alapján kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2025. (VI. 18.) határozata a k2 Színház Alapítvány támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a k2 Színház Alapítvány (székhely: 1173 Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) részére 5.000.000,- Forint támogatást nyújt az Instant Mecenatúra Fesztivál, röviden IMeFeszt programjainak megvalósításához.
2. az 1. pontban meghatározott támogatás időtartama 2025. május 1. – 2025. december 31., az elszámolás határideje 2026. január 31.
3. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. pont tekintetében 2025. június 18.

2. pont tekintetében 2026. január 31.

3. pont tekintetében 2025. július 31.

Budapest, 2025. június 3.

Szücs Balázs

alpolgármester

Előterjesztés mellékletei:

1. melléklet: Támogatási kérelem
2. melléklet: Civil szervezetek névjegyzéke nyilvántartási adatok