EGYÜTTMŰKÖDÉSI MEGÁLLAPODÁS

amely létrejött egyrészről

**Budapest Főváros VII. kerület Erzsébetváros Önkormányzata**, (székhely: 1073 Budapest, Erzsébet körút 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, bankszámlaszám: 10403239-00033032-00000009) képviseli: **Niedermüller Péter polgármester** (a továbbiakban: Önkormányzat),

másrészről

**Díjbeszedő Holding Zrt.** (székhely: 1117 Budapest, Budafoki út 107-109., cégjegyzékszám: 01-10-042094, adószám: 10805246-2-43) képviseli: Scheiber Balázs **vezérigazgató** (a továbbiakban: DBH Zrt.) között.

együttesen a továbbiakban: Szerződő felek

között az alulírott helyen és napon az alábbi feltételekkel:

1. Szerződés tárgya:

I.1. Szerződő felek jelen megállapodás keretében együttműködnek az Önkormányzat által a szociálisan rászoruló kerületi polgárok részére a hatályos önkormányzati rendelet alapján nyújtott lakásfenntartási támogatások, adósságcsökkentési támogatások és rezsitámogatások célba juttatásában.

I.2 Az Önkormányzat támogatásra vonatkozó határozata alapján a DBH Zrt. a támogatási összegeket az ügyfelek részére számlajóváírás formájában – a számlakövetelést csökkentő, a követelés jogosultja számára továbbítandó befizetésként – elszámolja.

1. Önkormányzat feladatai:

II.1. A lakásfenntartási támogatásra, adósságcsökkentési támogatásra és rezsitámogatásra jogosultakról EXCEL formátumú adatállományt készít, melyet írásban és elektronikus formában minden tárgyhónap 5. napjáig megküldi a DBH Zrt. részére.

II.2. A II. l. pontban meghatározott adatállomány az alábbi adattartalommal kerül kiállításra:

* jogosult neve,
* pontos lakcíme,
* támogatás havi összege,
* DBH Zrt. által kiállított számla „fizető azonosítószáma” (9 számjegyű, 5-tel kezdődő),
* támogatás típusa: lakásfenntartás vagy adósságcsökkentési támogatás.

II.3. Új támogatásra jogosult ügyfél esetén az Önkormányzat a támogatás időtartamának kezdetéről és befejezéséről is tájékoztatást küld.

II.4. Amennyiben egy ügyfél támogatásra jogosultsága a lejárati idő előtt megszűnik, a megszűnésről az Önkormányzat elektronikus úton tájékoztatást küld.

II.5. A II.l. pontban meghatározott listán (EXCEL táblázat) szereplő összesen támogatási összeget a tárgyhónapot követő hónap 5. napjáig DBH Zrt. 18203332-06001843-40010025 számú bankszámlájára átutalja, a támogatás típusának megnevezésével.

1. DBH Zrt. feladatai:

III.1. A II.l. pontban meghatározott listán szereplő jogosultak részére a támogatási összegek jóváírását - a II.5. pont szerinti utalást követően - a támogatottak részére a soron következő havi számlabemutatáskor végrehajtja.

III.2. Abban az esetben, ha a II. l. pont szerinti Excel formátumú adatállomány adattartalma eltér a DBH Zrt. által vezetett számítógépes nyilvántartástól, úgy a támogatás összege nem használható fel. Ez esetben az eltérést DBH Zrt. egyezteti az Önkormányzattal, melynek eredményétől függően a támogatási összeget az Önkormányzat rendelkezése szerint kell kezelni.

III.3. A támogatások felhasználásáról külön igény szerint, a kért formátum megjelölésével lista kerül átadásra.

1. Megállapodás egyéb feltételei:

IV.1. Jelen Megállapodás határozatlan időre szól.

IV.2. Jelen Megállapodást Felek - pénzügyi elszámolás mellett - 3 hónapos felmondási határidő figyelembevételével, írásban felmondhatják.

IV.3. Jelen Megállapodásban nem szabályozott kérdésekben a Polgári törvénykönyvről szóló 2013. évi V. törvény és a vonatkozó hatályos jogszabályok rendelkezései az irányadók.

**V. Kapcsolattartó személyek:**

**Önkormányzat részéről:**

Nánási Nikoletta

e-mail: Nanasi.Nikoletta@erzsebetvaros.hu

telefon: + 36 1 462 3412

DBH Zrt. részéről:

Napi munkakapcsolat:

Nagy Mária

e-mail: nagy-maria@dbrt.hu

telefon: + 36 1 382 8700/5149 mellék

Szerződéses kapcsolat:

Zalán Veronika

email: dijbikt@dbrt.hu

telefon: +36 30 791 6521

A Felek megállapodnak, hogy a kapcsolattartók személyében és a kapcsolattartás adataiban történő változás okán nem módosítják a jelen együttműködési megállapodást.

Jelen megállapodást Felek, mint akaratukkal mindenben megegyezőt, jóváhagyólag írják alá.

Budapest, 2025.

………………………………………… ……………………………………………

|  |  |
| --- | --- |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter  polgármester | Díjbeszedő Holding Zrt.  Képviseli: Scheiber Balázs vezérigazgató |

|  |  |
| --- | --- |
|  |  |
| Jogilag ellenőrizte:  ………………………………  Tóth János  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |